
Riigiteede 12107 Partsi karjääri tee km 0,000-1,095 ja 12166 Sakla-Loja-Vilivalla tee km 0,100-1,700 sulgemise luba 
RESOLUTSIOON

Liiklusseaduse § 72 lõigete 3 ja 4, ehitusseadustiku § 92 lõike 6 alusel Transpordiamet otsustab:

1. Anda luba riigiteede nr 12107 Partsi karjääri tee km 0,000-1,095 ja 12166 Sakla-Loja-Vilivalla tee km 0,100-1,700 ajutiseks sulgemiseks 19.09.2026 kella 08:00 kuni kella 19:00 loal märgitud tingimustel seoses autospordiüritusega Fenixbet Eesti meistrivõistlused Crosskartide rallisprindis.
2. Otsus jõustub teatavaks tegemisest ja selle peale on 30 päeva jooksul võimalik esitada vaie Transpordiametisse haldusmenetluse seaduses sätestatud korras või kaebus Tallinna Halduskohtusse halduskohtumenetluse seadustiku sätestatud korras.
 
18.08.2026.a esitas Almaracing MTÜ taotluse riigiteede nr 12107 Partsi karjääri tee km 0,000-1,095 ja 12166 Sakla-Loja-Vilivalla tee km 0,100-1,700 ajutiseks sulgemiseks 19.09.2026 loal märgitud tingimustel seoses autospordiüritusega Fenixbet Eesti meistrivõistlused Crosskartide rallisprindis ning määras liikluskorralduse eest vastutavaks isikuks Martin Juhe.

Transpordiamet annab Almaracing MTÜ-le loa riigiteede nr 12107 Partsi karjääri tee km 0,000-0,1095 ja 12166 Sakla-Loja-Vilivalla tee km 0,100-1,700 ajutiseks sulgemiseks 19.09.2026 kella 08:00 kuni kella 19:00 järgmistel tingimustel:

1. Liikluseks suletud ajal peab teelõigul liikluskorraldus vastama majandus- ja taristuministri 13.07.2018.a määruse nr 43 „Nõuded ajutisele liikluskorraldusele“ nõuetele.
2. Riigitee liikluseks suletud ajal vastutab liikluskorralduse eest Martin Juhe, tel. 59191170, mjmartinjuhe@gmail.com.
3. Ürituse korraldajal tagada võistlejate, pealtvaatajate, kohtunike ja liiklejate ohutus ning turvalisus vajalike meetmete rakendamisega, nagu ajutiste liikluskorraldusvahendite paigaldamine, liikluse reguleerijate, rajajulgestuse ja turvameeskondade kasutamine.
4. Liikluse reguleerimiseks võib kasutada reguleerijaid, kes peavad vastama Liiklusseaduse § 9 nõuetele ja nad peavad kandma standardi EVS-EN ISO 20471 „Kõrgnähtavusega märguriietus katsemeetodid ja nõuded“ kohast 3. klassi kollakasrohelist ohutusriietust ning olema varustatud reguleerimisketta või sauaga ning suunama ja juhendama liiklejaid.
5. Ürituse korraldaja kohustub informeerima kohalike elanikke, kes elavad vahetult suletud teelõikude ääres, otsepostituste teel toimuvast autorallist ja liikluse sulgemis aegadest.
6. Rahvaralli korraldaja ei tohi tekitada hooldealasid riigiteele.
7. Hiiumaa Rahvasprindi läbiviimine, turvaplaan ja liikluskorraldusskeemid kooskõlastada Päästeameti ja Politsei- ja Piirivalveameti Lääne Politseiprefektuuriga.  
8. Tagab sulgemisperioodil ümbersõiduteede vastavuse majandus- ja taristuministri 14.07.2015.a määrusele nr 92 „Tee seisundinõuded“ (kattega tee seisundinõuded kõrvalteedel tasemele 1 ning kruusatee seisundinõuded tasemele 1). 
9. Enne ürituse toimumist ja peale seda on vaja teostada rallisprindiks kasutatud riigiteede ülevaatus, hinnates teede seisukorda ja võistluse käigus tekitatud kahjustusi.   
10. Ekstreemsete ilmastikuolude korral (näiteks vihmast tingitud tee kandevõime kaotamine) on riigiteede omanikul Transpordiametil õigus nõuda rallisprindi ära jätmist.
 
Eelpool loetletud tingimuste mittetäitmise korral on Transpordiametil õigus haldusmenetluse seaduse § 66 lg 2 punkti 1 ja 3 alusel luba kehtetuks tunnistada. 
 
Otsus jõustub teatavakstegemisest. 


Lugupidamisega
(allkirjastatud digitaalselt)
Hannes Vaidla
juhataja
Lääne osakond

